कांग्रेस के कद्दावर नेता सिद्धारमैया ने कहा कि बुधवार को सरकार बनाने के संबंध में बैठक होगी। कांग्रेस और जेडीएस के नवनिर्वाचित विधायक बैठक में शामिल होंगे। उन्होंने कहा कि कांग्रेस, जेडीएस को समर्थन दे रही है और उम्मीद है कि दोनों दल सरकार बनाने में कामयाब होंगे। इस संबंध में राज्यपाल महोदय को हमने सरकार बनाने का प्रस्ताव दे दिया है। सुप्रीम कोर्ट ने भी गोवा चुनाव के संबंध में कहा था कि अगर कोई ग्रुप संख्या बल में ज्यादा है तो उसे सरकार बनाने का मौका मिलना चाहिए। सदन में कांग्रेस और जेडीएस की सदस्य संख्या 117 है जो जादुई आंकड़े से ज्यादा है।